Страутманис Пётр Якубович
Страутманис Пётр Якубович  - советтик мамлекеттик жана парт, ишмер.
 
 1944-жылдан КПСС мүчөсү. 
 Дыйкандын үй-бүлөсүнон. КПСС БКга караштуу Жогорку партиялык мектепти бүткон (1954). 
 1937- жылдан байларга жалчы жүргөн. 
 1940-ж. Латвия Коммунисттик Жаштар Союзуна өткөн. 
 Латвияда Совет бийлиги калыбына келтирилгенден (1940, июль), кийин Талсен у-дик комсомол комитетинин бөлүм башчысы. 
 Улуу Ата Мек. согуш мезгилинде Советтик Армиянын катарында (1941-43), Латвиянын оккупацияланган аймагында партизандык отряддын командири (1943-44). 
 1944-жылдан партийный Валк укомунда инструктор, уезддик газетанын редактору. 
 1950-60-ж. партиянын Ане райкомунун биринчи секретары, Латвия КП БКнын бөлүм башчысы, Латыш ССРинин совхоздор министри. 
 1960-65-ж. Латвия КП БКнын секретары. 
 1965-74-ж. Латыш ССР Мин. Советинин председателинин биринчи орун басары. 
 1974-жылдан Латыш ССР Жогорку Советинин Президиумунун председатели, СССР Жогорку Советинин Президиумунун председателинин орун басары. 
 1976-жылдан КПСС Борбордук текшерүү комиссиясынын мүчөсү. 
 Латвия КП БКнын бюро мүчөсү. CСCP Жогорку Советинин (7-10-шайл.) депутаты. 
 Ленин ордени, Октябрь Революциясы ордени, башка 5 орден жана медалдар менен сыйланган.

Колдонулган адабияттар 
Кыргыз Совет Энциклопедиясы. Башкы редактор Б. О. Орузбаева. -Фрунзе: Кыргыз Совет Энциклопедиясынын башкы редакциясы, 1980. Том 5. Пирс - Токкана. -656 б.

Инсандар